CELEX: 22013D0001
Language: mt
Date: 2013-02-01 00:00:00
Title: Deċiżjoni tal-Kumitat Konġunt taż-ŻEE Nru 1/2013 tal- 1 ta’ Frar 2013 li temenda l-Anness I (Kwistjonijiet veterinarji u fitosanitarji) tal-Ftehim ŻEE

30.5.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 144/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 1/2013
      tal-1 ta’ Frar 2013
      li temenda l-Anness I (Kwistjonijiet veterinarji u fitosanitarji) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 456/2012 tat-30 ta’ Mejju 2012 li jemenda r-Regolament (KE) Nru 1266/2007 dwar regoli implimentattivi għad-Direttiva tal-Kunsill 2000/75/KE fir-rigward tal-kontroll, tal-immonitorjar, tas-sorveljanza u tar-restrizzjonijiet f’dak li għandu x’jaqsam mal-movimenti ta’ ċerti annimali ta’ speċi suxxettibbli għall-bluetongue (1) irid jiġi inkorporat fil-Ftehim.
               
            
                  (2)
               
               
                  Id-Direttiva 2012/5/UE tal-Parlament Ewropew u tal-Kunsill tal-14 ta’ Marzu 2012 li temenda d-Direttiva tal-Kunsill 2000/75/KE fir-rigward tat-tilqima kontra l-bluetongue (2) trid tiġi inkorporata fil-Ftehim ŻEE.
               
            
                  (3)
               
               
                  Id-Deċiżjoni ta’ Implimentazzjoni tal-Kummissjoni 2012/204/UE tad-19 ta’ April 2012 li temenda l-Annessi tad-Deċiżjoni 2003/467/KE fir-rigward tad-dikjarazzjoni tal-Latvja bħala Stat Membru uffiċjalment ħieles mill-bruċellożi u ta’ ċerti reġjuni tal-Italja, il-Polonja u l-Portugall bħala reġjuni uffiċjalment ħielsa mit-tuberkolożi, ħielsa mill-bruċellożi u ħielsa mil-lewkożi enżootika bovina (3) trid tiġi inkorporata fil-Ftehim ŻEE.
               
            
                  (4)
               
               
                  Id-Deċiżjoni ta’ Implimentazzjoni tal-Kummissjoni 2012/253/UE tal-10 ta’ Mejju 2012 li temenda l-Anness II tad-Direttiva tal-Kunsill 2004/68/KE fir-rigward tal-kriterji ġenerali biex territorju jkun jista’ jitqies li hu ħieles mill-bluetongue (4) trid tiġi inkorporata fil-Ftehim ŻEE.
               
            
                  (5)
               
               
                  Id-Deċiżjoni ta’ Implimentazzjoni tal-Kummissjoni 2012/303/UE tal-11 ta’ Ġunju 2012 li temenda d-Deċiżjoni 2003/467/KE fir-rigward tad-dikjarazzjoni tal-Litwanja bħala Stat Membru ħieles mil-lewkożi bovina enzootika (5) trid tiġi inkorporata fil-Ftehim ŻEE.
               
            
                  (6)
               
               
                  Id-Deċiżjoni ta’ Implimentazzjoni tal-Kummissjoni 2012/304/UE tal-11 ta’ Ġunju 2012 li tawtorizza laboratorji fil-Kroazja u fil-Messiku biex jagħmlu testijiet seroloġiċi biex tiġi ssorveljata l-effettività tat-tilqim tal-idrofobija (6) trid tiġi inkorporata fil-Ftehim ŻEE.
               
            
                  (7)
               
               
                  Din id-Deċiżjoni tikkonċerna l-leġiżlazzjoni rigward l-annimali ħajjin għajr il-ħut u l-annimali tal-akkwakultura. Il-leġiżlazzjoni li tikkonċerna dawn il-kwistjonijiet ma tapplikax għall-Islanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I tal-Ftehim ŻEE. Għalhekk, din id-Deċiżjoni ma tapplikax għall-Islanda.
               
            
                  (8)
               
               
                  Din id-Deċiżjoni tikkonċerna l-leġiżlazzjoni li tikkonċerna kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. B’hekk, din id-Deċiżjoni ma tapplikax għal-Liechtenstein.
               
            
                  (9)
               
               
                  L-Anness I tal-Ftehim ŻEE għandu għaldaqstant jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE jiġi emendat kif ġej:
      
                  1.
               
               
                  L-inċiż li ġej jiżdied mal-punt 9a (id-Direttiva tal-Kunsill 2000/75/KE) fil-Parti 3.1:
                  
                              “—
                           
                           
                              
                                 32012 L 0005: Id-Direttiva 2012/5/UE tal-Parlament Ewropew u tal-Kunsill tal-14 ta’ Marzu 2012 (ĠU L 81, 21.3.2012, p. 1).”
                           
                        
            
                  2.
               
               
                  L-inċiż li ġej jiżdied mal-punt 40 (ir-Regolament tal-Kummissjoni (KE) Nru 1266/2007) fil-Parti 3.2:
                  
                              “—
                           
                           
                              
                                 32012 R 0456: Ir-Regolament ta’ Implimentazzjoni tal-Kummissjoni (UE) Nru 456/2012 tat-30 ta’ Mejju 2012 (ĠU L 141, 31.5.2012, p. 7).”
                           
                        
            
                  3.
               
               
                  Dan li ġej jiżdied wara l-punt 54 (id-Deċiżjoni tal-Kunsill 2000/258/KE) fil-Parti 4.2:
                  
                              “54a.
                           
                           
                              
                                 32012 D 0304: Id-Deċiżjoni ta’ Implimentazzjoni tal-Kummissjoni 2012/304/UE tal-11 ta’ Ġunju 2012 li tawtorizza laboratorji fil-Kroazja u fil-Messiku biex jagħmlu testijiet seroloġiċi biex tiġi ssorveljata l-effettività tat-tilqim tal-idrofobija (ĠU L 152, 13.6.2012, p. 50).
                              Dan l-att ma japplikax għall-Islanda.”
                           
                        
            
                  4.
               
               
                  L-inċiżi li ġejjin jiżdiedu mal-punt 70 (id-Deċiżjoni tal-Kunsill 2003/467/KE) fil-Parti 4.2:
                  
                              “—
                           
                           
                              
                                 32012 D 0204: id-Deċiżjoni ta’ Implimentazzjoni tal-Kummissjoni 2012/204/UE tad-19 ta’ April 2012 (ĠU L 109, 21.4.2012, p. 26),
                           
                        
                              —
                           
                           
                              
                                 32012 D 0303: Id-Deċiżjoni ta’ Implimentazzjoni tal-Kummissjoni 2012/303/UE tal-11 ta’ Ġunju 2012 (ĠU L 152, 13.6.2012, p. 48).”
                           
                        
            
                  5.
               
               
                  Dan li ġej jiżdied mal-punt 16a (id-Direttiva tal-Kunsill 2004/68/KE) fil-Parti 8.1:
                  “, kif emendat minn:
                  
                              —
                           
                           
                              
                                 32012 D 0253: Id-Deċiżjoni ta’ Implimentazzjoni tal-Kummissjoni 2012/253/UE tal-10 ta’ Mejju 2012 (ĠU L 125, 12.5.2012, p. 51).”
                           
                        
            Artikolu 2
      It-testi tar-Regolament ta’ Implimentazzjoni (UE) Nru 456/2012, id-Direttiva 2012/5/UE u d-Deċiżjonijiet ta’ Implimentazzjoni 2012/204/UE, 2012/253/UE, 2012/303/UE u 2012/304/UE fil-lingwa Norveġiża, li jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-2 ta’ Frar 2013, dment li jkunu saru n-notifiki kollha taħt l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, l-1 ta’ Frar 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 141, 31.5.2012, p. 7.
      
         (2)  ĠU L 81, 21.3.2012, p. 1.
      
         (3)  ĠU L 109, 21.4.2012, p. 26.
      
         (4)  ĠU L 125, 12.5.2012, p. 51.
      
         (5)  ĠU L 152, 13.6.2012, p. 48.
      
         (6)  ĠU L 152, 13.6.2012, p. 50.
      
         (*)  Ma huwa indikat l-ebda rekwiżit kostituzzjonali.